《赋竹居文樽》
宋代·熊瑞

郫筒对峙玉清圆，绝胜当年碧筩莲。
倾酿尚侔春楚楚，开樽犹带雨涓涓。
昔遗溪上晋六处，今入饮中唐八仙。
一榻青奴凉更好，醉来乘月伴高眠。

作者简介：熊瑞，字西玉，号冕山，馀干（今江西馀干西北）人。朝弟。度宗咸淳七年（一二七一）进士，调庐陵教授，迁国子正。宋亡，自号清虚道人。有《瞿梧集》，已佚。事见《养吾斋集》卷一○《瞿梧集序》、清同治《馀干县志》卷九。今录诗十七首。